MISERABLES-IV-WEB	Tot eth pensament de Mario qu’ère era; non pensaue en cap auta causa; coneishie confusaments qu’era sua levita vielha se hège inservibla; qu’era sua levita naua se hège vielha; qu’es sues camises se rosigauen, que se rosigaue eth sòn chapèu, que se rosigauen es sues bòtes; ei a díder, que se rosigaue era sua vida, e didie: “ se la podessa veir sonque abans de morir!” A viatges en aguestes ores inexplicables qu’a quinsevolh còr qu’estime, en non trapar que rasons de dolor e sénter, totun, un desconeishut tremolor d’alegria, se didie: “Aguesti son es sòns pensaments que vien entà jo.